open-index/open-wikipedia-markdown huggingface dataset:
Β΄ κατηγορία ποδοσφαίρου ανδρών Κύπρου 1992-93

Η **Β΄ κατηγορία ποδοσφαίρου ανδρών Κύπρου 1992-93** ήταν η 38η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε η Ομόνοια Αραδίππου για 2η φορά στην ιστορία της.

## Σύστημα διεξαγωγής
Στο πρωτάθλημα της Β΄ κατηγορίας 1992-93 συμμετείχαν 14 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1993-94. Η τρίτη στη βαθμολογία ομάδα έδωσε μπαράζ με τη 12η ομάδα του πρωταθλήματος Α΄ κατηγορίας 1992-93, με τη νικήτρια να συμμετέχει στην Α΄ κατηγορία 1993-94 και την ηττημένη στη Β΄ κατηγορία 1993-94. 

Οι δύο τελευταίες ομάδες υποβιβάστηκαν στο πρωτάθλημα Γ΄ κατηγορίας 1993-94. Η 12η στη βαθμολογία ομάδα έδωσε μπαράζ με τη 3η ομάδα του πρωταθλήματος Γ΄ κατηγορίας 1992-93, με τη νικήτρια να συμμετέχει στην Β΄ κατηγορία 1993-94 και την ηττημένη στη Γ΄ κατηγορία 1993-94.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 1991-92|περίοδο 1991-92]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 1992-93
* Εθνικός Άχνας
* ΑΠΟΠ Πάφου

Ομάδες που διαβαθμίστηκαν στην Γ΄ κατηγορία 1992-93:
* Οθέλλος Αθηαίνου
* Απόλλων Λυμπιών

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 1991-92
* Αλκή Λάρνακας
* Ομόνοια Αραδίππου

Ομάδες που προήχθησαν από την Γ΄ κατηγορία 1991-92:
* ΠΑΕΕΚ Κερύνειας
* Ε.Ν. ΘΟΪ Λακατάμιας

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.

## Μπαράζ
;Μπαράζ για άνοδο
Η Αλκή Λάρνακας έδωσε αγώνες μπαράζ με την 12η ομάδα του πρωταθλήματος Α΄ Κατηγορίας, Ευαγόρα Πάφου. Το πρώτο παιχνίδι έγινε στο Παφιακό Στάδιο με τον Ευαγόρα να κερδίζει με 1-0. Ο επαναληπτικός έγινε στο Νέο ΓΣΖ με τον φιλοξενούμενο Ευαγόρα να κερδίζει με 2-0 και να παραμένει στην Α΄ κατηγορία, με την Αλκή να συνεχίζει στη Β΄ κατηγορία.

;Μπαράζ για παραμονή
Ο Ονήσιλος έδωσε αγώνες μπαράζ με την 3η ομάδα του πρωταθλήματος Γ΄ Κατηγορίας, Τσαγγάρη Πελενδρίου. Το πρώτο παιχνίδι έγινε στην έδρα του Ονήσιλου με τη γηπεδούχο ομάδα να κερδίζει με 3-0. Ο επαναληπτικός έγινε στο Πελένδρι. Το παιχνίδι διακόπηκε ενώ το σκορ ήταν 2-0 υπέρ του Τσαγγάρη, λόγω επεισοδίων εις βάρος του διαιτητή όταν σφύριξε πέναλτι υπέρ του Ονήσιλου. Η Δικαστική Επιτροπή της ΚΟΠ κατακύρωσε τον αγώνα υπέρ του Ονήσιλου με 2-0. Έτσι, ο Ονήσιλος παρέμεινε στη Β΄ κατηγορία και ο Τσαγγάρης συνέχισε στη Γ΄ κατηγορία.

## Παραπομπές


## Πηγές
*
*
*

## Δείτε επίσης

* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 1992-93
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 1992-1993
Β΄ Σερβοτουρκικός πόλεμος

μικρογραφία|Το Πριγκιπάτο της Σερβίας το 1878
Ο **Β΄ Σερβοτουρκικός πόλεμος του 1877-1878** (*[[σερβικά]] : Други српско-турски рат*) ήταν μία πολεμική σύγκρουση ανάμεσα στο Πριγκιπάτο της Σερβίας και την Οθωμανική Αυτοκρατορία. Ο πόλεμος διήρκεσε από τις 13 Δεκεμβρίου 1877 έως τις 5 Φεβρουαρίου 1878 και η Σερβία κέρδισε την ανεξαρτησία της και απελευθερώθηκαν νέες περιοχές στην λεγόμενη Παλιά Σερβία.

Μετά την ήττα του πριγκιπάτου και την λήξη του Α΄Σερβοτουρκικού πολέμου τον Φεβρουάριο του 1877 η Σερβία επωφελούμενη του Ρωσοτουρκικού πολέμου κήρυξε εκ νέου πόλεμο στην Οθωμανική αυτοκρατορία. Ο πόλεμος κηρύχθηκε επίσημα στις 13 Δεκεμβρίου και στις 15 ο Σερβικός στρατός με τρία σώματα, Ιμπάρ, Μοράβα και Δούναβη, κινήθηκε κατά τις Νις. Στις 25 Δεκεμβρίου οι Σέρβοι είχαν απελευθερώσει εδάφη ενώ οι Οθωμανοί υποχωρούσαν νότια χωρίς δυνατότητα ενισχύσεων, είχαν αποκοπεί από τους Σέρβους οι δρόμοι προς Κοσσυφοπέδιο, Αλβανία και Βοσνία.

Οι Σέρβοι κέρδισαν αποφασιστικές μάχες και απελευθέρωσαν το Πίροτ, Κούλα, Μπρέζνικ, Ράντομιρ, Κρν και στις 5 Ιανουαρίου σταμάτησαν στην Σλιβνίτσα. Στις 12 Ιανουαρίου μετά από πολυήμερη πολιορκία απελευθερώθηκε και η Νις. Στις 19 Ιανουαρίου το σώμα του Μοράβα απελευθέρωσε την Κουρσουμλία και ενεπλάκη σε μάχες με τους Οθωμανούς στα οχυρά Σαμάκοφ. Στις 31 Ιανουαρίου απελευθερώθηκε η Βράνιε. Στις 5 Ιανουαρίου με την είδηση της ανακωχής μεταξύ Ρωσίας και Οθωμανών σταμάτησαν οι επιθετικές ενέργειες του Σερβικού στρατού.

Κατά τη συνεδρίαση της σερβικής κυβέρνησης στις 15 Ιανουαρίου 1878 αποφασίστηκε η σύναψη της ειρήνης με την Τουρκία και να επιδιώξουν την αναγνώριση της Σερβικής ανεξαρτησίας και των Σερβικών εδαφών. Της Παλαιάς Σερβίας ( Βιλαέτι του Κόσοβου, Νις, Πρίζρεν, Σκόπια και  το σαντζάκι του Νόβι Παζάρ) με την προσθήκη του Βιντίν. Οι Σερβικές φιλοδοξίες για τη Βοσνία και Ερζεγοβίνη έπεσαν λόγω της έντονης αντίθεσηςτης Αυστροουγγαρίας που την διεκδηκούσε. Οι Σερβικές εδαφικές διεκδικήσεις απορρίφθηκαν τόσο από την Τουρκία και τους συμμάχους της Ρωσίας, η οποία έχει υποσχεθεί στη Βουλγαρία την Νις, το Πίροτ, το Λέσκοβατς και την Βράνιε. Με την συνθήκη του Αγίου Στεφάνου (3 Μαρ 1878) η Σερβία πήρε τηνΝις και Λέσκοβατς, αλλά όχι τις άλλες απελευθερωμένες περιοχές. Περαιτέρω προσπάθειες της Σερβίας στο Συνέδριο του Βερολίνου (12 Ιουνίου 1878) η Σερβία πήρε το Πίροτ την Βράνιε και το Μάλι Ζβόρνικ. Η Σερβία έγινε τελικά ανεξάρτητο κράτος.

## Αναφορές
* Историја српског народа, Пета књига, том први (Од Првог устанка до Берлинског конгреса, 1804-1878), 394-421.
* Ослобођење Ниша од Турака 1877. године, аутор Видосав Петровић, издање Народне новине, Ниш 1997. године.
* Мала енциклопедија Просвета, треће издање 1978. године, књига трећа (Р-Ш), pp. 293.

## Εξωτερικοί σύνδεσμοι
* Кнежева прокламација од 13. децембра 1877. године
* Наредба кнеза Милана српској војсци поводом ослобођења Ниша
* Кнежева прокламација грађанству Ниша
* Конвенција о предаји Ниша


Σερβοτουρκικος πολεμος Β
Μη εγγεγραμμένοι (Ευρωπαϊκό Κοινοβούλιο)

Οι **Μη εγγεγραμμένοι** (συντομογραφία **NI**) είναι μέλη του Ευρωπαϊκού Κοινοβουλίου που δεν εντάσσονται σε κάποια από τις αναγνωρισμένες πολιτικές ομάδες.

Οι ευρωβουλευτές που δεν εντάσσονται σε καμία πολιτική ομάδα του Ευρωπαϊκού Κοινοβουλίου μπορεί να εντάσσονται σε κάποιο εθνικό ή πανευρωπαϊκό κόμμα, ωστόσο, για να δημιουργηθεί μία πολιτική ομάδα στο Ευρωπαϊκό Κοινοβούλιο χρειάζονται τουλάχιστον 25 ευρωβουλευτές από επτά διαφορετικά κράτη-μέλη. Η συμμετοχή σε κάποια πολιτική ομάδα επιτρέπει τη λήψη επιχορηγήσεων και τη συμμετοχή σε επιτροπές, ωστόσο χρειάζεται να υπάρχει ιδεολογική συνοχή.

Οι πολιτικές ιδεολογίες που παρουσιάζονται στους μη εγγεγραμμένους ποικίλλουν, καθώς παρουσιάζονται ιδεολογίες από τον κομμουνισμό και τον κοινωνικό φιλελευθερισμό μέχρι τον λαϊκισμό, τον συντηρητισμό, τον εθνικό συντηρητισμό, τον εθνικισμό και τον νεοφασισμό. Ωστόσο, από το 2009 η ομάδα αποτελείται περισσότερο από ακροδεξιά πολιτικά κόμματα.

## Παραπομπές


Κατηγορία:Πολιτικές ομάδες Ευρωπαϊκού Κοινοβουλίου
Ματθαίος Κωφίδης

Ο **Ματθαίος Κωφίδης** (22 Μαρτίου 1855 &ndash; 1921) ήταν Έλληνας επιχειρηματίας και βουλευτής του οθωμανικού Κοινοβουλίου. Εξελέγη μέλος της οθωμανικής βουλής σε τρεις συνεχόμενες εκλογικές περιόδους από το 1908 ως το 1918. Το 1921 οδηγήθηκε στην αγχόνη, μαζί με πολλούς άλλους Έλληνες προύχοντες του Πόντου, κατά τη διάρκεια των τουρκικών διώξεων του Μουσταφά Κεμάλ.
## Σταδιοδρομία
Γεννήθηκε στο χωριό Λυκάστ' της Κρώμνης επαρχίας Αργυρουπόλεως, στον Ανατολικό Πόντο. Βρέθηκε σύντομα στην Τραπεζούντα, όπου έγινε μέλος του μονοπωλίου καπνού.

Ο Ματθαίος Κωφίδης εξελέγη βουλευτής στο οθωμανικό κοινοβούλιο για το βιλαέτι της Τραπεζούντας, σε τρεις συνεχόμενες εκλογικές περιόδους: 1908&ndash;1912, 1912&ndash;1914, και 1914&ndash;1918. Αρχικά συμμετείχε στις πρωτοβουλίες του κινήματος των Νεότουρκων, όπως και πολλοί άλλοι ορθόδοξοι χριστιανοί πολίτες της Οθωμανικής Αυτοκρατορίας, με την ελπίδα ότι αυτό σεβόταν τα δικαιώματα των μειονοτήτων. Όμως, σύντομα αντιλήφθηκε ότι ο απώτερος στόχος των Νεότουρκων ήταν η εξαπόλυση μαζικής εθνοκάθαρσης από τους Τούρκους με τη διενέργεια γενοκτονίας, η οποία και διαπράχθηκε κατά των ελληνικών πληθυσμών το χρονικό διάστημα εκείνο.

Ο Κωφίδης μάλιστα εκπροσωπούσε μία επαρχία που υπέφερε ιδιαίτερα από αυτές τις διώξεις και με τις πρωτοβουλίες του διαμαρτυρήθηκε έντονα και απαίτησε αυστηρές κυρώσεις για την παύση των ωμοτήτων που εκτελούνταν. Αργότερα το 1917 αντικατέστησε για ένα διάστημα τον μητροπολίτη Τραπεζούντας, Χρύσανθο στα μη θρησκευτικά του καθήκοντα. Το 1920, αρνήθηκε να συντελέσει στην οργάνωση ποντιακού αντάρτικου στην Τραπεζούντα, από τον φόβο ότι αυτό θα σήμαινε την πυρπόληση της πόλης από τις ένοπλες ομάδες του Μουσταφά Κεμάλ.

## Εκτέλεση
Στα μέσα του 1921 με την έξαρση του κινήματος του Κεμάλ, όλος ο αρσενικός πληθυσμός της Τραπεζούντας εκτοπίστηκε στα περιβόητα «Τάγματα Εργασίας» και στάλθηκε στο εσωτερικό της Μικράς Ασίας, στο Ερζερούμ. Ο γιος του Κωφίδη, Γεώργιος, από τις κακουχίες αυτής της εκτόπισης αρρώστησε από φυματίωση και πέθανε στις αρχές του 1924. Το διάστημα εκείνο δημιουργήθηκαν και «Δικαστήρια Ανεξαρτησίας» από τον Κεμάλ στην Αμάσεια, τα οποία εκτέλεσαν με απαγχονισμό μεγάλο αριθμό σημαντικών προσωπικοτήτων του Ελληνισμού του Πόντου: κυρίως πολιτικούς, επιχειρηματίες και ιερωμένους. Από το θύματα υπήρξε και ο ίδιος ο Κωφίδης. Η κατηγορία που του αποδόθηκε ήταν ότι συμμετείχε στο κίνημα αυτονομίας του Πόντου. 

Η εκτέλεση του Ματθαίου Κωφίδη εξόργισε τον μουσουλμανικό πληθυσμό της Τραπεζούντας, καθώς ο ίδιος είχε αναπτύξει πολύ καλή συνεργασία και σχέσεις αλληλεγγύης με τους Μουσουλμάνους εκεί. Οι τελευταίοι, αντιδρώντας, αρνήθηκαν να υποδείξουν και άλλους Έλληνες «ύποπτους» στους κύκλους του Κεμάλ.
## Παραπομπές

## Πηγές
*
*
*
*

Κατηγορία:Θύματα της Γενοκτονίας των Ελλήνων της Μικράς Ασίας και της Ανατολικής Θράκης
Πόλεμος Μαυροβούνιου-Οθωμανικής Αυτοκρατορίας (1861-1862)

μικρογραφία|Ο πρίγκιπας Μίρκο
μικρογραφία|Ο Ομέρ Πασάς
Ο **Πόλεμος Μαυροβούνιου και Οθωμανικής Αυτοκρατορίας του 1861-1862** (*[[σερβικά]] : Црногорско-турски рат*) ήταν μία πολεμική σύγκρουση μεταξύ του Πριγκιπάτου του Μαυροβουνίου και της Οθωμανικής Αυτοκρατορίας. Ο πόλεμος έληξε με ήττα του Μαυροβουνίου και την ειρήνη στη Ριέκα. 

Ο λόγος για το ξέσπασμα του πολέμου ήταν η βοήθεια που παρέχεται από τους Μαυροβούνιους στους Σέρβους αντάρτες της Ερζεγοβίνης και στον Λούκα Βουκαλόβιτσα το 1861. Το γεγονός αυτό πληροφορήθηκε η Οθωμανική πόρτα και κήρυξε τον πόλεμο στο Μαυροβούνιο. Όπως και στο προηγούμενο πόλεμο, πριν από μια δεκαετία ο τουρκικός στρατός  τέθηκε υπό τις διαταγές του Ομέρ Πασά. Στόχος του ήταν να κατακτήσει την πρωτεύουσα του Μαυροβουνίου Τσετίνιε.

Παρά την σφοδρή αντίσταση του Μαυροβούνιου στρατού υπό την ηγεσία του πρίγκιπα Μίρκο Πέτροβιτς, οι Μαυροβούνιοι αναγκάστηκαν να υποχωρήσουν μπρος στον ανώτερο τουρκικό στρατό. Στα τέλη Αυγούστου ο Μαυροβούνιος στρατός έκανε απεγνωσμένη αντίσταση στα προάστια του Τσετίνιε. Κατόπιν αιτήματος των Μαυροβούνιων η Ρωσία παρενέβη στην Κωνσταντινούπολη με σκοπό την ειρήνευση και ο Πρίγκιπας Νικόλαος έπρεπε να αποδεχθεί το τελεσίγραφο του Ομέρ Πασά. Πέντε μήνες πολέμου είχαν εξαντλήσει εντελώς το Μαυροβούνιο.

Η ειρηνευτική συμφωνία υπεγράφη στην Ριέκα. Βάση αυτής το Μαυροβούνιο διατήρησε τη θέση του (σύνορα και εδάφη του) αλλά έπρεπε να κάνει ορισμένες παραχωρήσεις στην Πύλη. Ο Ομέρ Πασάς πήγε έπειτα στο Μαυροβούνιο και είδε ότι ο στρατός του Μαυροβουνίου, που αποτελείται από απλούς ανθρώπους, δεν είναι σε θέση να αντιταχθούν με επιτυχία στους Τούρκους. Η Σερβική κυβέρνηση αργότερα βοήθησε τους Μαυροβούνιους με αξιωματικούς για την εκπαίδευση τον εξοπλισμό του στρατού και με χρήματα. 

## Πηγές
* *Историја Срба*, Βλαντιμίρ Κόροβιτς (627)
* *Историја за 3. разред гимназије општег и друштвено-језичког смера* Радош Љушић, (275-276)

Κατηγορία:Ιστορία του Μαυροβουνίου
Κατηγορία:Πόλεμοι της Οθωμανικής Αυτοκρατορίας
Κατηγορία:19ος αιώνας στη Σερβία
Κατηγορία:Πριγκιπάτο του Μαυροβουνίου
Πόλεμος Μαυροβούνιου-Οθωμανικής Αυτοκρατορίας (1876-1878)

μικρογραφία|Η σημαία των Μαυροβούνιων
μικρογραφία|Μαυροβούνιοι στρατιώτες
Ο **Πόλεμος Μαυροβούνιου και Οθωμανικής Αυτοκρατορίας του 1876-1878** (*[[σερβικά]]: Црногорско-турски рат *) ήταν μια πολεμική σύγκρουση μεταξύ του Πριγκιπάτου του Μαυροβουνίου και της Οθωμανικής Αυτοκρατορίας η οποία πραγματοποιήθηκε μεταξύ 1876 και 1878. Ο πόλεμος έληξε με τη νίκη του Μαυροβουνίου. 

Αιτία ήταν η εξέγερση στην Ερζεγοβίνη προκάλεσε πολλές εξεγέρσεις κατά της Οθωμανικής Αυτοκρατορίας στα Βαλκάνια. Το Μαυροβούνιο και η Σερβία κήρυξαν τον πόλεμο στην Τουρκία στις 28 Ιουνίου του 1876. Οι Μαυροβούνιοι σε συμμαχία με τους Σέρβους αντάρτες της Ερζεγοβίνης άρχισαν να κερδίζουν αρκετές μάχες. Κρίσιμης σημασίας ήταν η μάχη του Βούτσεγκ, το 1877 οι Μαυροβούνιοι κερδίζουν σκληρές μάχες στα σύνορα με την Ερζεγοβίνη και την Αλβανία. Ο πρίγκιπας Νικόλαος Α΄ πήρε την πρωτοβουλία και επιτέθηκαν στα τουρκικά στρατεύματα που ήρθαν από τα βόρεια νότια και δυτικά. Νίκησε τους Οθωμανούς και κατέλαβε την Νίκσιτς (24 Σεπτέμβρη 1877), την Μπαρ (10 Ιανουαρίου του 1878), την Ουλτζίνι (20 Ιανουαρίου 1878), την Γκροζχούρ (26 Ιανουαρίου 1878), Βράνινα και Λέσεντρο (30 Ιανουαρίου 1878).

Ο πόλεμος τελείωσε όταν η Οθωμανική Αυτοκρατορία υπόγραψε ανακωχή με το Μαυροβούνιο στην Αδριανούπολη στις 13 Ιανουαρίου 1878. Οι επιτυχίες της Ρωσικής Αυτοκρατορίας κατά τη διάρκεια του Ρωσο-τουρκικού πολέμου (1877-1878) ήταν η αιτία που η Οθωμανική Αυτοκρατορία αναγκάστηκε να υπογράψει συνθήκη ειρήνης , με την οποία το Μαυροβούνιο η Σερβία και η Ρουμανία κέρδιζαν την ανεξαρτησία τους και το έδαφος του Μαυροβουνίου αυξήθηκε από 4.405 τετραγωνικά χιλιόμετρα σε 9475. Το Μαυροβούνιο έλαβε επίσης την πόλη Νίκσιτς , Κολασίν, Ποντγκόριτσα, Ζάμπλιακ, Μπαρ και πρόσβαση στην Αδριατική Θάλασσα.

## Αναφορές
* Σοβιετική ιστορική εγκυκλοπαίδεια, СЕРБО-ЧЕРНОГОРСКО-ТУРЕЦКИЕ ВОЙНЫ 1876-1878
* Глава X. Освободительная борьба Балканских народов. Русско-турецкая война 1877-1878 годов и образование национальных государств на Балканах

## Εξωτερικοί σύνδεσμοι
* 

Κατηγορία:Ιστορία του Μαυροβουνίου
Κατηγορία:Πόλεμοι της Οθωμανικής Αυτοκρατορίας
Κατηγορία:19ος αιώνας στη Σερβία
Κατηγορία:Πριγκιπάτο του Μαυροβουνίου
Κοτζιάς

Το ελληνικό επώνυμο **Κοτζιάς** μπορεί να αναφέρεται σε κάποιο από τα παρακάτω πρόσωπα:

* Αθανάσιος Κοτζιάς ή Γεροθανάσης (θάν. 1821), έμπορος και μέλος της Φιλικής Εταιρείας
* Αλέξανδρος Κοτζιάς (1926-1992), λογοτέχνης, δημοσιογράφος και κριτικός
* Ανδρέας Κοτζιάς (γενν. 1807 ή 1818), ναυτικός, μέλος τής
** Οικογένειας Κοτζιά, οικογένειας Ψαριανών
* Γεώργιος Κοτζιάς (*George Cotzias*, 1918-1977), Έλληνας ιατρός που ανεκάλυψε το πρώτο φάρμακο κατά της νόσου του Πάρκινσον, γιος του Κωνσταντίνου
* Ιωάννης Κοτζιάς ή Κογγιάς, αγωνιστής στην Επανάσταση του 1821
* Κωνσταντίνος Κοτζιάς (1892-1951), δικηγόρος, δήμαρχος Αθηναίων, υπουργός και συγγραφέας, πατέρας του Γεωργίου
* Κωστής Κοτζιάς (1921-1979), πεζογράφος και θεατρικός συγγραφέας, αδελφός του Αλεξάνδρου Κοτζιά
* Νικόλαος Κοτζιάς (1814-1885), ιστορικός της φιλοσοφίας
* Νικόλαος Κοτζιάς (1885-1974), αρχαιολόγος
* Νίκος Κοτζιάς (γενν. 1950), πρώην υπουργός εξωτερικών
Φουκοειδίνη

Η **φουκοειδίνη** αποτελείται από ένα πολυμερές φουκόζης με θειικές ομάδες. Από τις πολλές βιολογικά αποτελεσματικές δραστικότητες της φουκοειδίνης, in vitro και in vivo μελέτες έχουν δείξει ότι αναστέλλει τον πολλαπλασιασμό των λείων μυικών ινών, αναστέλλοντας την επαγώμενη από τη μίτωση πρωτεϊνική κινάση. Σε μία από τις in vitro μελέτες, φουκοειδίνη που απομονώθηκε από το φύκος *[[Laminaria guryanovae]]*, ουσιαστικά ανέστειλε το νεοπλασματικό μετασχηματισμό κυττάρων με αναστολή της φωσφορυλίωσης του επιδερμικού αυξητικού παράγοντα (EGFR) σε επιδερμικά κύτταρα ποντικού. Ο παράγοντας EGFR, είναι ένας υποδοχέας κινάσης της τυροσίνης, που διαδραματίζει κεντρικό ρόλο στη ρύθμιση του πολλαπλασιασμού των κυττάρων, στη διαφοροποίηση, και στον μετασχηματισμό και θεωρείται επίσης ως ένας στόχος για τη θεραπεία του καρκίνου. Η ανασταλτική αυτή δράση της φουκοειδίνης υποδηλώνει ότι θα μπορούσε να χρησιμοποιηθεί συμπλήρωμα διατροφής και ενδεχομένως να μειώσει τον κίνδυνο του καρκίνου. Στις ασιατικές χώρες όπως Κίνα, Ιαπωνία και Κορέα, τα φύκη χρησιμοποιούνται ως συμπληρώματα διατροφής και αναφέρεται ότι έχουν χρησιμοποιηθεί για την ενίσχυση του ανοσοποιητικού συστήματος. 
Η  *[[Undaria pinnatifida]]* είναι ένα διατροφικό φύκος, το οποίο κατά στο στάδιο του σποριόφυτου έχει αναφερθεί ότι έχει δραστικότητα κατά του όγκου και ενισχύει την ανοσοαπόκριση. Πιο συγκεκριμένα πειράματα σε ζώα έχουν δείξει ότι η φουκοειδίνη του φύκους αυτού μειώνει τον όγκο σε ποντίκια δρώντας μέσω του ανοσοποιητικού συστήματος. Αντικαρκινική και αντιμεταστατική δραστικότητα παρουσίασε και η φουκοειδίνη από το *[[Fucus evanescens]]*, η οποία μελετήθηκε σε ποντίκια με μεταμοσχευμένο αδενοκαρκίνωμα του πνεύμονα. Παρατηρήθηκε ότι η επαναλαμβανόμενη χορήγηση φουκοειδίνης παρουσίασε μέτρια δραστικότητα κατά του όγκου ενώ παρουσίασε και αντιμεταστατική δραστικότητα.

## Παραπομπές


Κατηγορία:Πολυσακχαρίτες
BBC Food

Το **BBC Food** (BBC Φαγητό) ήταν διεθνές εμπορικό τηλεοπτικό κανάλι του BBC, το οποίο επικεντρωνόταν αποκλειστικά με τα τρόφιμα και το φαγητό. Το 2008 αντικαταστάθηκε από το τηλεοπτικό κανάλι BBC Lifestyle.

Το κανάλι ξεκίνησε να εκπέμπει τον Ιούνιο του 2002 και ήταν διαθέσιμο στη Νότια Αφρική και σε κάποια μέρη της Σκανδιναβίας.

Μερικοί από τους chef που είχαν εκπομπή στο κανάλι ήταν οι:

*Χοσέ Αντρές Πουέρτα
*Νιγκέλα Λόσον
*Ντέλια Σμιθ
*Τζέιμι Όλιβερ
*Αντόνιο Καρλούτσιο
*Αντόνιο Γουόλαρ Τόμσον
*Ρικ Στάιν
*Σόφι Γκρίγκσον
*Κεν Χομ
*Έινσλι Χάριοτ
*Τζέιμς Μάρτιν
*Μάντχουρ Τζέφρι
*Γκάρι Ρόουντς

## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κατηγορία:Έργα με θέμα τη διατροφή
This Godless Endeavor

Το **This Godless Endeavor** είναι το έκτο άλμπουμ του αμερικάνικου heavy metal συγκροτήματος Nevermore, το οποίο κυκλοφόρησε τον Ιούλιο του 2005 μέσω της δισκογραφικής εταιρείας "Century Media Records". Η αρχική ευρωπαϊκή έκδοση κυκλοφόρησε σε μορφή digipak και τον περιορισμένο αριθμό των 15.000 αντιτύπων.
Τα τραγούδια του άλμπουμ αναφέρονται σε προβλήματα του τρόπου ζωής και σκέψης των ανθρώπων όπως το κοινωνικό σύστημα, η έλλειψη αυθεντικότητας, η ενοχοποίηση του Θεού, το νόημα της ζωής, η επιρροή της τεχνολογικής εξέλιξης, κ.α.. Παρ' όλα αυτά, ο κιθαρίστας Τζεφ Λούμις έχει δηλώσει ότι δεν είναι concept άλμπουμ.
Τον Ιανουάριο του 2006, προβλήθηκε για πρώτη φορά στο τηλεοπτικό δίκτυο "MTV" το βίντεο κλιπ του τραγουδιού "*Born*".
Ο δίσκος έλαβε θετικές κριτικές με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5, το "Metal Archives" 90% και το "Metal Storm" 9/10. Επίσης, κατατάχθηκε δεύτερο στην λίστα με τα είκοσι καλύτερα άλμπουμ του 2005, από το περιοδικό "Unrestrained".

## Τραγούδια
1. **Born** *(Dane, Loomis)* - 5:05
2. **Final Product** *(Dane, Loomis)* - 4:21
3. **My Acid Words** *(Dane, Loomis)* - 5:41
4. **Bittersweet Feast** *(Dane, Smyth)* - 5:01
5. **Sentient 6** *(Dane, Loomis)* - 6:58
6. **Medicated Nation** *(Dane, Loomis, Sheppard)* - 4:01
7. **The Holocaust of Thought** *(Sheppard)* - 1:27
8. **Sell My Heart for Stones** *(Dane, Smyth)* - 5:18
9. **The Psalm of Lydia** *(Dane, Loomis)* - 4:16
10. **A Future Uncertain** *(Dane, Smyth)* - 6:07
11. **This Godless Endeavor** *(Dane, Loomis)* - 8:55

## Θέσεις τσαρτ
***This Godless Endeavor*** *(άλμπουμ)*

***Επίσημη κυκλοφορία: [[26 Ιουλίου]] [[2005]]***

## Τα μέλη του συγκροτήματος
Το "*This Godless Endeavor*" ηχογραφήθηκε από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **Στιβ Σμιθ** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

;Γκεστ συμμετοχές
* **Τζέιμς Μέρφι** - κιθάρα στο "*The Holocaust of Thought*"

## Παραπομπές


## Πηγές
* This Godless Endeavor - Nevermore | Songs, Reviews, Credits, Awards | AllMusic
* Nevermore - This Godless Endeavor (album review ) | Sputnikmusic
* Nevermore - This Godless Endeavor - Encyclopaedia Metallum: The Metal Archives
* Nevermore - This Godless Endeavor - Metal Storm

Κατηγορία:Δισκογραφία των Nevermore
Κατηγορία:Άλμπουμ του 2005
BBC HD

Το **BBC HD** ήταν ένα υψηλής ευκρίνειας κανάλι του BBC. Ξεκίνησε να εκπέμπει πιλοτικά στις 15 Μαΐου του 2006 ενώ η κανονική του λειτουργία ξεκίνησε την 1η Δεκεμβρίου του 2007. Το κανάλι έκλεισε στις 26 Μαρτίου του 2013.

200px|right|thumb|Van εξωτερικών μεταδόσεων του BBC HD

Το πρόγραμμα που καναλιού περιλάμβανε διάφορα προγράμματα άλλων καναλιών του BBC όπως τα *[[Top Gear]]*, *[[Doctor Who]]*, *Hustle*, *Planet Earth*, *Bleak House* και *[[Torchwood]]* καθώς και ζωντανές αναμεταδόσεις αθλητικών γεγονότων.

Στο Ηνωμένο Βασίλειο το κανάλι αντικαταστάθηκε από την έκδοση υψηλής ευκρίνειας του BBC Two, εν μέρει ως αποτέλεσμα περικοπών που άρχισε το BBC από το 2012. Το όνομα του καναλιού ωστόσο συνεχίζει να χρησιμοποιείται από το BBC Worldwide σε άλλες χώρες.

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2006
Κατηγορία:Τηλεοπτικά κανάλια και σταθμοί οι οποίοι έκλεισαν το 2013
Γιάννης Λαγουδάκης

Ο **Γιάννης Λαγουδάκης** (γενν. 25 Αυγούστου 1960) γεννήθηκε στο Πέραμα, όπου και κατοικεί έως σήμερα. Από το 2014 έως και το 2023 διετέλεσε δήμαρχος Περάματος. Η πρώτη εκλογή του πραγματοποιήθηκε το 2014 με το συνδυασμό «ΜΑΖΙ ΓΙΑ ΤΗΝ ΑΝΑΤΡΟΠΗ» και τον Ιούνιο του 2019 εξελέγη για δεύτερη φορά Δήμαρχος Περάματος. 

Διετέλεσε για πολλά χρόνια Πρόεδρος του διοικητικού συμβουλίου του Συνδέσμου Καλλιτεχνών Φωτογράφων Πειραιά και υπήρξε μέλος του Διοικητικού Συμβουλίου του συνδέσμου της Πανελλήνιας Ομοσπονδίας Φωτογράφων (ΠΟΦ). Έχει υπάρξει ενεργό μέλος πολλών κοινωνικών και αθλητικών συλλόγων με διαρκή ενασχόληση στα πολιτιστικά και πολιτικά δρώμενα του Δήμου Περάματος.

Από μικρή ηλικία, ασχολήθηκε ενεργά με τον αθλητισμό, ως αθλητής στίβου και ως αθλητής ποδοσφαιρικών ομάδων του Πειραιά και αργότερα στα διοικητικά, διατελώντας επί σειρά ετών μέλος του Δ.Σ. και πρόεδρος του Γυμναστικού Συλλόγου Περάματος. Ακόμη, δραστηριοποιήθηκε στα κοινά, προσφέροντας από διαφορές θέσεις, ειδικά στους τομείς του πολιτισμού και της παιδείας, όπως μέλος της διοίκησης του Πνευματικού Κέντρου του Δήμου Περάματος και μέλος του Δ.Σ. της Ομοσπονδίας Συλλόγων Γονέων και Κηδεμόνων Περάματος. 

Ήταν εκλεγμένος συνοικιακός σύμβουλος στο 2ο συνοικιακό Συμβούλιο Περάματος (1987), υποψήφιος δημοτικός σύμβουλος με τον συνδυασμό «ΑΔΕΣΜΕΥΤΗ ΚΙΝΗΣΗ ΠΕΡΑΜΑΤΟΣ» που είχε ως επικεφαλής τον Κ. Μαρμαρίδη (1994 και 1998), υποψήφιος Βουλευτής Β΄ Πειραιώς με τον Συνασπισμό (1996-2000) και με το ΣΥΡΙΖΑ (2012), υποψήφιος Δήμαρχος Περάματος με την Δημοτική Κίνηση Πολιτών Περάματος «ΠΕΡΑΣΜΑ ΣΤΟ ΑΥΡΙΟ» το 2006 και υποψήφιος δημοτικός σύμβουλος Περάματος με την παράταξη «ΣΥΝΕΡΓΑΣΙΑ ΓΙΑ ΤΟ ΠΕΡΑΜΑ», που είχε ως επικεφαλής τον Φ. Κάκαρη το 2010.  

## Παραπομπές


Κατηγορία:Δήμαρχοι Περάματος
Κατηγορία:Έλληνες πολιτευτές
Κατηγορία:Έλληνες φωτογράφοι
Αλαουίτες

:*Για την κυρίως τουρκική σιιτική θρησκευτική ομάδα, δείτε [[Αλεβισμός]].*

Οι **Αλαουίτες **(αραβικά: علوية) γνωστοί και ως **Νουσαϊρίτες** ή **Ανσαρίτες**, είναι μια σημαντική μυστικιστική θρησκευτική ομάδα, η οποία επικεντρώνεται στη Συρία και ακολουθεί έναν κλάδο του Σιιτικού Ισλάμ, σχετικά με τους Δώδεκα Ιμάμηδες των Σιιτών. Οι Αλαουίτες τιμούν τον Αλί (Αλί Ιμπν Αμπί Τάλιμπ), ενώ το όνομά τους *Αλαουίτες*, σημαίνει *ακόλουθοι του Αλί*. Η ομάδα πιστεύεται ότι ιδρύθηκε από τον Ιμπν Νουσαΐρ κατά τη διάρκεια του 8ου αιώνα.

Σήμερα, οι Αλαουίτες αντιπροσωπεύουν το 12 τοις εκατό του πληθυσμού της Συρίας και αποτελούν μια σημαντική μειονότητα στην Τουρκία και στον βόρειο Λίβανο. Υπάρχει, επίσης, ένας αξιόλογος πληθυσμός τους, που ζει στο χωριό Γκαχάρ στα κατεχόμενα από τους Ισραηλινούς Υψώματα του Γκολάν. Συχνά συγχέονται με τους Αλεβίτες της Τουρκίας, ένα άλλο Σιιτικό δόγμα. Οι Αλαουίτες αποτελούν την κυρίαρχη θρησκευτική ομάδα στις Συριακές παράκτιες περιοχές, οι οποίες κατοικούνται επίσης και από Σουνίτες, Χριστιανούς και Ισμαηλίτες.

## Ιστορία

Οι Αλαουίτες έχουν κρατήσει ιστορικά κρυφές τις πεποιθήσεις τους σε άλλα θρησκευτικά δόγματα, καθώς αυτοί όπως και οι Σιίτες σε γενικές γραμμές διώκονται για τις πεποιθήσεις τους από τους ηγεμόνες της περιοχής Σουνίτες Μουσουλμάνους. Η κατάληψη της περιοχής της Συρίας, στις αρχές του 20ου αιώνα, από τους Γάλλους έφερε πολλές αλλαγές στην περιοχή. Οι Γάλλοι έδωσαν πολλά προνόμια στις μειονότητες, ενώ προχώρησαν στην ίδρυση του Αλαουιτικού κράτους, προτεκτοράτου της Γαλλίας στην περιοχή. Από την δεκαετία του 1970 η Συρία κυβερνιέται από την Αλαουιτική οικογένεια των Άσαντ. Αρχικά με τον Χαφέζ αλ Άσαντ και έπειτα από τον Μπασάρ αλ Άσαντ.

## Χάρτες

 French Mandate for Syria and the Lebanon map en.svg|Χάρτης των Πολιτειών της Γαλλικής Εντολής 1921-1922 (Η Πολιτεία των Αλαουιτών με μωβ).
 Alawite Distribution in the Levant greek.png|Οι περιοχές της Μέσης Ανατολής με σημαντικό πληθυσμό Αλαουιτών.


## Παραπομπές


Κατηγορία:Ισλάμ στη Συρία
Κατηγορία:Άραβες
Κατηγορία:Σιιτικό Ισλάμ
Boeing B-52 Stratofortress

Το **Boeing B-52 Stratofortress** είναι υποηχητικό στρατηγικό βομβαρδιστικό μεγάλης εμβέλειας. Το B-52 σχεδιάστηκε και κατασκευάστηκε από την Boeing, η οποία συνεχιζει να παρέχει υποστήριξη και αναβαθμίσεις. Έχει τεθεί σε υπηρεσία από την Αμερικανική Πολεμική Αεροπορία (USAF) από το 1950. Είναι ικανό να μεταφέρει φορτίο όπλων έως και 32.000 κιλά.

Αρχίζοντας με την επιτυχή σύμβαση τον Ιούνιο του 1946 το σχέδιο Β-52 εξελίχθηκε από ένα αεροσκάφος με ευθείες πτέρυγες που τροφοδοτούταν από έξι κινητήρες turboprop στον τελικό πρωτότυπο YB-52 με οκτώ κινητήρες τουρμποτζέτ και οπισθοκλινείς πτέρυγες. Πραγματοποίησε την πρώτη του πτήση τον Απρίλιο του 1952. Κατασκευασμένο να μεταφέρει πυρηνικά όπλα στην εποχή του Ψυχρού Πολέμου σε αποστολές αποτροπής, το Β-52 Stratofortress αντικατέστησε το Convair Β-36. Βετεράνος πολλών πολέμων, το Β-52 έχει ρίξει μόνο συμβατικά πυρομαχικά στη μάχη.
260x260px|Σχεδιαστική απεικόνιση του αεροσκάφους|εναλλ.=Σχεδιαστική απεικόνιση του αεροσκάφους|μικρογραφία
thumb|B-52H|260x260εσ
thumb|Boeing B-52H και φορτίο όπλων|260x260εσ
Το 2005 ολοκληρώσε πενήντα χρόνια συνεχούς υπηρεσίας και μετά από αναβάθμιση μεταξύ του 2013 και 2015, αναμένεται να παραμείνει σε υπηρεσία μέχρι την δεκαετία του 2040.

## Τεχνικά χαρακτηριστικά (B-52H)
*Πλήρωμα: 5 (πιλότος, συγκυβερνήτης, πλοηγός ραντάρ (βομβαρδιστικό), πλοηγός, και αξιωματικός ηλεκτρονικού πολέμου)
*Μήκος: 48,5 m
*Εκπέτασμα πτερύγων: 56,4 m
*Ύψος: 12,4 m
*Επιφάνεια πτέρυγας: 370 m²
*Κενό βάρος: 83.250 kg
*Μεικτό βάρος: 120.000 kg
*Μέγιστο βάρος απογείωσης: 220.000 kg
*Κινητήρες: 8 × Pratt & Whitney TF33-P-3/103
**Ώση: 17.000 lbf (76 kN) το καθένα
*Χωρητικότητα καυσίμων: 39.948 γαλόνια, 181.610 L

### Επιδόσεις
*Μέγιστη ταχύτητα: 1.047 χλμ/ώρα
*Εμβέλεια: 16.232 χιλιόμετρα
*Ακτίνα μάχης: 7.210 χιλιόμετρα
*Μέγιστο ύψος: 50.000 πόδια (15.000 μ)
*Φόρτωση φτερών: 586 kg / m²
*Ώση/βάρος: 0,31

### Οπλισμός
* Όπλα:1 × 20 mm (0,787 in) πυροβόλο M61 Vulcan, αφαιρέθηκε από όλα τα επιχειρησιακά αεροσκάφη το 1991.
* Βόμβες: Περίπου 70.000 λίβρες (31.500 kg) πυρομαχικά, βόμβες, νάρκες, πύραυλοι, σε διάφορες συνθέσεις.

## Δείτε επίσης

### Παρόμοια αεροσκάφη
* Tupolev Tu-95

## Παραπομπές


## Εξωτερικοί σύνδεσμοι
* 

Κατηγορία:Βομβαρδιστικά αεροσκάφη
B-52
Κατηγορία:Αεριωθούμενα στρατιωτικά αεροσκάφη
Τζέμα Ντάλεντερ

Η **Τζέμα Ντάλεντερ** (αγγλ.: *Jemma Dallender*) ,γεννημένη στο Λονδίνο , είναι ηθοποιός, γνωστή για τις ταινίες: I Spit on Your Grave 2 (2013), Community (2012) και The Mirror (2014).

## Ταινίες και τηλεοπτικές εμφανίσεις

## Παραπομπές


Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Σκα Κέλερ

Η **Σκα Κέλερ** (22 Νοεμβρίου 1981) είναι Γερμανίδα πολιτικός.

## Βιογραφικά στοιχεία

Γεννήθηκε στο Γκούμπεν του Βραδεμβούργου. Σπούδασε ισλαμικές σπουδές, τουρκολογία και εβραϊκές σπουδές στο Ελεύθερο Πανεπιστήμιο του Βερολίνου καθώς και στο πανεπιστήμιο Σαμπαντσί της Κωνσταντινούπολης. Το 2001 εντάχθηκε στη νεολαία του κόμματος των Πρασίνων. Το 2009 εξελέγη ευρωβουλευτής με το κόμμα των Πρασίνων. Ήταν μια εκ των πέντε, άτυπων, υποψηφίων για την προεδρία της Κομισιόν.

Μιλάει αγγλικά, γερμανικά, γαλλικά και ισπανικά καθώς και λίγα τουρκικά και αραβικά.

Είναι παντρεμένη με τον Φινλανδό ακτιβιστή Μάρκους Ντρέικ.

## Πηγές



Κατηγορία:Ευρωβουλευτές της Γερμανίας
Χριστίνα Κώτσια

Η **Χριστίνα Κώτσια** (γεννήθηκε στις 10 Ιουλίου 1994) είναι διεθνής Ελληνίδα υδατοσφαιρίστρια που αγωνίζεται ως αμυντική στην ομάδα υδατοσφαίρισης του Ναυτικού Ομίλου Χανίων.

## Καριέρα
Η Χριστίνα Κώτσια έκανε τα πρώτα της βήματα στο χώρο της υδατοσφαίρισης στις ακαδημίες του Ολυμπιακού Πειραιώς, στον οποίο υπέγραψε και το πρώτο της επαγγελματικό συμβόλαιο.

Στην ομάδα του Πειραιά παρέμεινε μέχρι το 2012 έχοντας καταφέρει να κατακτήσει προηγουμένως το πρωτάθλημα Ελλάδας του 2011. Επίσης, το 2011 κατάφερε να φτάσει με τον Ολυμπιακό στο Final Four του Κυπέλλου Πρωταθλητριών όπου κατέκτησε το χάλκινο μετάλλιο καθώς αρχικά ηττήθηκε με σκορ 13–14 από την Οριτζόντε Κατάνια στον ημιτελικό, ενώ στη συνέχεια νίκησε στον μικρό τελικό 14–12 την Κίνεφ Κίρισι.

Το καλοκαίρι του 2012, η Χριστίνα Κώτσια αποφάσισε να αποχωρήσει από το σύλλογο του Πειραιά και να ταξιδέψει στις ΗΠΑ προκειμένου να συνδυάσει τις σπουδές της με την υδατοσφαίριση, με αθλητική υποτροφία, στο Πανεπιστήμιο Λονγκ Μπιτς της Καλιφόρνια. Κατά τη διάρκεια των σπουδών της στο πανεπιστήμιο αγωνίστηκε στο κολεγιακό πρωτάθλημα. Το 2015 άρχισε η συνεργασία της με τον Ναυτικό Όμιλο Βουλιαγμένης, με τον οποίο κατέκτησε το Κύπελλο Ελλάδος το 2019. Μετά αγωνίστηκε με την ΑΕΚ στην Α1 πόλο γυναικών, ως την σεζόν 2021-2022. Την χρονιά 2022-2023 εντάχθηκε στην ομάδα γυναικών του Πανιώνιου. Το 2024 εντάχθηκε στον Ναυτικό Όμιλος Χανίων. 

## Διεθνείς συμμετοχές
Η Χριστίνα Κώτσια είναι διεθνής με την εθνική ομάδα υδατοσφαίρισης νεανίδων της Ελλάδας με την οποία έχει πραγματοποιήσει αρκετές συμμετοχές. Στο Πανευρωπαϊκό Πρωτάθλημα το 2011 στη Μαδρίτη κατέκτησε χρυσό μετάλλιο με την ομάδα Νεανίδων. Στην συνέχεια, το 2012 κατέκτησε με την Εθνική ομάδα το χρυσό μετάλλιο στο επόμενο παγκόσμιο πρωτάθλημα νεανίδων στο Περθ, και χάλκινο μετάλλιο την ίδια χρονιά στο World League με την Εθνική γυναικών. Τον Μάϊο του 2014 κλήθηκε στην προετοιμασία της ελληνικής Εθνικής ομάδας υδατοσφαίρισης γυναικών ενόψει του Ευρωπαϊκού πρωταθλήματος της Βουδαπέστης.  

## Τίτλοι
* 1 Πρωτάθλημα Ελλάδας: 2011
* Χρυσό μετάλλιο με την ομάδα Νεανίδων στο Πανευρωπαϊκό Πρωτάθλημα το 2011 στη Μαδρίτη
* Χρυσό μετάλλιο στο  παγκόσμιο πρωτάθλημα νεανίδων στο Περθ το 2012
* Χάλκινο μετάλλιο στο World League με την Εθνική γυναικών το 2012. 

## Παραπομπές


## Πηγές
* https://koe.org.gr/article/proxorame-mprosta
* Στην προεπιλογή της Εθνικής η Χριστίνα Κώτσια

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Βουλιαγμένης
Κατηγορία:Υδατοσφαιρίστριες Α.Ε.Κ.
Κατηγορία:Υδατοσφαιρίστριες Πανιωνίου
Κατηγορία:Υδατοσφαιρίστριες Ν.Ο. Χανίων
Κατηγορία:Αμυντικοί υδατοσφαιριστές
Κατηγορία:Υδατοσφαιρίστριες Εθνικής Ελλάδας
Wasted Sunsets

Το **Wasted Sunsets** είναι τραγούδι του χαρντ ροκ συγκροτήματος Deep Purple, το έβδομο κομμάτι του δίσκου "*[[Perfect Strangers (άλμπουμ)|Perfect Strangers]]*", ο οποίος χαρακτήρισε την επανένωση του συγκροτήματος και κυκλοφόρησε τον Σεπτέμβριο του 1984. Το συγκεκριμένο άλμπουμ περιείχε το μουσικό ύφος που έκανε γνωστούς τους Deep Purple κατά την δεκαετία του '70 σε συνδυασμό με μελωδικά ρεφρέν και το βαρύτερο ύφος της δεκαετίας του '80.

## Σύνθεση
140px|thumb|''Ο Ρίτσι Μπλάκμορ το 1985''
Το "*Wasted Sunsets*" είναι η μοναδική μπαλάντα του άλμπουμ και ξεκινάει με ένα μελαγχολικό και μελωδικό ριφ της κιθάρας του Ρίτσι Μπλάκμορ, o οποίος παίζει ένα εξαιρετικό σόλο στην μέση του κομματιού, ενώ οι στίχοι του Ίαν Γκίλαν μιλούν για τον χωρισμό και την μελαγχολία που ακολουθεί.

## Ζωντανές εκτελέσεις
Το "*Wasted Sunsets*" συμπεριλήφθηκε στις ζωντανές εμφανίσεις των Deep Purple 21 χρόνια μετά την κυκλοφορία του "*[[Perfect Strangers (άλμπουμ)|Perfect Strangers]]*", κατά την περιοδεία του άλμπουμ "*[[Rapture of the Deep]]*" και παρέμεινε στο set list του συγκροτήματος και κατά το πρώτο σκέλος της περιοδείας για την προώθηση του "*[[Now What?!]]*", το 2013.

## Σινγκλ κυκλοφορίες
Το "*Wasted Sunsets*" κυκλοφόρησε σε μορφή σινγκλ το 1985 όταν συμπεριλήφθηκε στο ΕΡ του "*Perfect Strangers*", μαζί με το ομώνυμο κομμάτι, το "*[[A Gypsy's Kiss]]*" και το "*Hungry Daze*", το οποίο εκδόθηκε στην Μεγάλη Βρετανία.

## Τα μέλη των Deep Purple
Η ηχογράφηση του "*Wasted Sunsets*" πραγματοποιήθηκε από τους εξής μουσικούς:

* **[[Ίαν Γκίλαν]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Perfect Strangers CD Booklet, Mercury, 1991
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, Blake Publishing, 1998

## Εξωτερικοί σύνδεσμοι
* Στίχοι Wasted Sunsets 
* Wasted Sunsets chords 1
* Wasted Sunsets chords 2
* Wasted Sunsets tabature
* Deep Purple - Wasted Sunsets - YouTube

Κατηγορία:Τραγούδια των Deep Purple
Κατηγορία:Τραγούδια του 1984
Μαργαρίτα Πλευρίτου

Η **Μαργαρίτα Πλευρίτου** (γεννήθηκε στις 17 Νοεμβρίου 1994 στη Θεσσαλονίκη) είναι διεθνής Ελληνίδα υδατοσφαιρίστρια που αγωνίζεται ως φουνταριστή στην ομάδα υδατοσφαίρισης του Πανιωνίου

Η Μαργαρίτα Πλευρίτου υπέγραψε το πρώτο της επαγγελματικό συμβόλαιο στην ομάδα του Ολυμπιακού Πειραιώς το 2011, όταν μεταγράφηκε μαζί με τις αδερφές τις Βάσω και Ελευθερία από την ομάδα του Ηρακλή.

Με την ομάδα του Ολυμπιακού Πειραιώς κατέκτησε οκτώ πρωταθλήματα Ελλάδας, 3 Πρωταθλήματα Ευρώπης (2015.2021.2022) και ένα Κύπελλο Κυπελλούχων Ευρώπης LEN Trophy (2014). Η κατάκτηση του Κυπέλλου Κυπελλούχων ήταν ιδιαίτερα σημαντική στιγμή για τον ερυθρόλευκο σύλλογο καθώς αποτελούσε το πρώτο διεθνές τρόπαιο το οποίο κατάφερε να κατακτήσει το συγκεκριμένο τμήμα του Ολυμπιακού.

Το καλοκαίρι του 2025 μεταπήδησε στον Πανιώνιο.

## Διεθνείς συμμετοχές
Η Μαργαρίτα Πλευρίτου  είναι διεθνής με την εθνική ομάδα υδατοσφαίρισης της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2012 κατέκτησε με την Εθνική ομάδα το χρυσό μετάλλιο στο παγκόσμιο πρωτάθλημα νεανίδων, ενώ τον Δεκέμβρη του 2012 κλήθηκε στην προετοιμασία της ελληνικής Εθνικής ομάδας υδατοσφαίρισης γυναικών και η πρώτη της συμμετέχει ήταν στο παγκόσμιο πρωτάθλημα γυναικών το 2013 στην Βαρκελώνη. Έχει συμμετάσχει επίσης στο πανευρωπαϊκό πρωτάθλημα γυναικών το 2014 στην Βουδαπέστη, στο παγκόσμιο πρωτάθλημα γυναικών το 2015 στο Καζάν, στο πανευρωπαϊκό πρωτάθλημα το 2016 και στο Βελιγράδι , στο παγκόσμιο πρωτάθλημα το 2017 Βουδαπέστη , στους μεσογιακους αγώνες στην Ταραγόνα (όπου κατέκτησε το χάλκινο μεττάλιο) και στο πανευρωπαϊκό πρωτάθλημα το 2018 στην Βαρκελώνη (όπου κατέκτησε το αργυρό μετάλλιο), στο πανευρωπαϊκό πρωτάθλημα το 2020 στη Βουδαπέστη, στο παγκόσμιο πρωτάθλημα 2022 στην Βουδαπέστη και στο ευρωπαϊκό πρωτάθλημα 2022 στο Σπλιτ ( όπου κατέκτησε το αργυρό μετάλλιο).

## Τίτλοι
* 3 Πρωταθλήματα Ευρώπης: 2015, 2021, 2022
* 1 Κύπελλο Ευρωπαϊκής Ομοσπονδίας (LEN Trophy): 2014
* 3 Σούπερ Καπ Ευρώπης: 2015, 2021,2022.
* 11 Πρωταθλήματα Ελλάδας: 2014, 2015, 2016, 2017, 2018, 2019, 2020, 2021, 2022, 2023, 2024.
* 6 Κύπελλα Ελλάδας: 2018, 2020, 2021, 2022, 2023, 2025.
* 2 Σούπερ Καπ Ελλάδας: 2020, 2024.

## Πηγές
* Το προφίλ της Μαργαρίτας Πλευρίτου στο gavros.gr
* Πρωταθλήτρια η Εθνική Νεανίδων στο πόλο
* Στην προεπιλογή της Εθνικής η Μαργαρίτα Πλευρίτου

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Ηρακλή Θεσσαλονίκης
Κατηγορία:Υδατοσφαιρίστριες ΟΣΦΠ
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 2024
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Υδατοσφαιρίστριες Εθνικής Ελλάδας
Boeing X-37

Το **Boeing X-37**, επίσης γνωστό ως *X-37 Orbital Test Vehicle (OTV)*, είναι ένα Αμερικανικό επαναχρησιμοποιήσιμο μη επανδρωμένo διαστημόπλοιο. Εκτοξέυεται στο διάστημα με πύραυλο και στη συνέχεια εκ νέου εισέρχεται στην ατμόσφαιρα και προσγειώνεται στην Γη ως διαστημικό λεωφορείο. Το X-37 χρισημοποιείται από την Πολεμική Αεροπορία το Ηνωμένων Πολιτειών για αποστολές τροχιακών διαστημικών πτήσεων που προορίζονται για την αποδείξη των επαναχρησιμοποιήσιμων διαστημικών τεχνολογιών. Πρόκειται για ένα παράγωγο κλίμακας 120% του προηγούμενου Boeing X-40. Από το 2013 κατέχει το παγκόσμιο ρεκόρ ως το μικρότερο ρομποτικό μη επανδρωμένο διαστημόπλοιο.

## Προδιαγραφές

*Πλήρωμα: 0
*Μήκος: 8,9 m
*Εκπέτασμα πτερύγων: 4,5 m
*Ύψος: 2,9 m
*Μεικτό βάρος: 4.990 kg
*Κινητήρες: 1 × Aerojet AR2-3
**Ώση: 6.600 lbf (29,3 kN)
*Χώρος ωφέλιμων φορτίων: 2,1 m Χ 1,2 m

### Επιδόσεις
*Μέγιστη ταχύτητα: 28.044 χλμ/ώρα
*Τροχιά: Χαμηλή γήινη τροχιά

## Παραπομπές


Κατηγορία:Διαστημικά αεροσκάφη
X-37
Μπάμπης Γκολές

Ο **Μπάμπης Γκολές** (5 Ιανουαρίου 1947 - 11 Ιανουαρίου 2015) ήταν Έλληνας τραγουδιστής του ρεμπέτικου-λαϊκού τραγουδιού. 

Γεννήθηκε στις 5 Νοεμβρίου 1947 στην συνοικία Ταμπάχανα της Πάτρας. Ήταν αυτοδίδακτος μουσικός και ξεκίνησε να παίζει κιθάρα και ούτι από την ηλικία των 8 ετών, ενώ από την ηλικία των 12 και μπουζούκι. Είχε βαθιά γνώση του ρεπερτορίου των δίσκων των 78 στροφών και επανέφερε πολλά ξεχασμένα τραγούδια από ένα ευρύτερο φάσμα που περιείχε εκτός από τα διάφορα είδη του ρεμπέτικου, την καντάδα και το δημοτικό τραγούδι, που είχαν ηχογραφηθεί σε λιγοστούς τέτοιους δίσκους και είχαν χαθεί με το πέρασμα των χρόνων. 

Το 1964 έκανε την πρώτη επαγγελματική του εμφάνιση σε καφενείο στη συνοικία του Ταραμπούρα στην Πάτρα. Στις αρχές της δεκαετίας του 1980 συνυπήρξε με το συγκρότημα *[[Τα παιδιά από την Πάτρα]]* στα πρώτα βήματα τους στο χώρο της μουσικής, στο νυχτερινό κέντρο *Χάραμα* των αδελφών Οικονόμου που βρισκόταν στην περιοχή της Οβρυάς. Το 1982 κυκλοφόρησε η πρώτη δισκογραφική του δουλειά, με την ονομασία *Τσάρκα στα παλιά*. Είχε ηχογραφήσει συνολικά, περίπου 300 παλιά και νέα τραγούδια. 

Ήταν ένας από τους κυριότερους εκπροσώπους της αναβίωσης του ρεμπέτικου. Αποτελούσε συνδετικό κρίκο μεταξύ του παλιού κλασικού ρεμπέτικου και του μεταγενέστερου λαϊκού τραγουδιού και ήταν ένας αυθεντικός τραγουδιστής και συνεχιστής του ιδιαίτερου ρεμπέτικου στυλ.

Πέθανε στις 11 Ιανουαρίου 2015 σε ηλικία 68 ετών, η κηδεία του έγινε στο κοιμητήριο του Ιερού Ναού της Παναγίας Αλεξιώτισσας στην Πάτρα με μουσική συνοδεία ρεμπέτικων τραγουδιών και παρουσία μεγάλου πλήθους κόσμου.

## Πηγές
* Mygreek.fm, Μπάμπης Γκολές 
* Ogdoo.gr, Μπάμπης Γκολές «Τσάρκα στα παλιά» (30 Χρόνια Δισκογραφίας)

## Αναφορές


Κατηγορία:Έλληνες τραγουδοποιοί
Κατηγορία:Ρεμπέτες
Κατηγορία:Λαϊκοί τραγουδιστές
Κατηγορία:Έλληνες τραγουδιστές
Βιργινία Νιαρχάκου

Η **Βιργινία (Βίρνα) Νιαρχάκου** (γεννήθηκε στις 5 Δεκεμβρίου 1996 στην Αθήνα) είναι διεθνής Ελληνίδα υδατοσφαιρίστρια που αγωνίζεται ως φουνταριστή.

## Καριέρα
Η Βιργινία Νιαρχάκου έκανε τα πρώτα της βήματα στο χώρο της υδατοσφαίρισης από πολύ μικρή ηλικία στις ακαδημίες του Ολυμπιακού Πειραιώς, με τον οποίο υπέγραψε και το πρώτο της επαγγελματικό συμβόλαιο. 

Με την ομάδα του Ολυμπιακού έχει κατακτήσει μέχρι στιγμής δύο πρωταθλήματα Ελλάδας νεανίδων (2013, 2015), τρία πρωταθλήματα Ελλάδας νέων γυναικών (2013, 2014, 2015), δύο πρωταθλήματα Ελλάδας γυναικών (2014, 2015), ένα Πρωτάθλημα Ευρώπης Γυναικών (2015) κι ένα Κύπελλο Κυπελλούχων Len Trophy (2014).

## Διεθνείς συμμετοχές
Η Βιργινία Νιαρχάκου είναι διεθνής με την εθνική ομάδα υδατοσφαίρισης νεανίδων της Ελλάδας με την οποία έχει πραγματοποιήσει αρκετές συμμετοχές. Μάλιστα, το 2013 κατέκτησε το χρυσό μετάλλιο στο ευρωπαϊκό πρωτάθλημα νεανίδων που διεξήχθη στην Κωνσταντινούπολη.

## Τίτλοι
* 2 Πρωταθλήματα Νεανίδων: 2013, 2015
* 3 Πρωταθλήματα Νέων Γυναικών: 2013, 2014, 2015
* 2 Πρωταθλήματα Ελλάδας: 2014, 2015
* 1 Πρωτάθλημα Ευρώπης: 2015
* 1 Κύπελλο Κυπελλούχων Len Trophy: 2014

## Πηγές
* Το προφίλ της Βιργινίας Νιαρχάκου στο gavros.gr
* Πρωταθλήτρια Ευρώπης η ομάδα νεανίδων στο πόλο!

Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες ΟΣΦΠ
Κατηγορία:Υδατοσφαιρίστριες Π.Α.Ο.Κ.
Κατηγορία:Φουνταριστοί υδατοσφαιριστές
Τρυποφοβία

Ο όρος **τρυποφοβία** δηλώνει τον παθολογικό φόβο, την αηδία, την αποστροφή και τον αποτροπιασμό που νιώθουν ορισμένα άτομα στη θέα τρυπών όπως αυτές που απαντούν συνήθως σε κυψέλες, σφουγγάρια, μυρμηγκοφωλιές και κηρήθρες. Ο όρος αποτελεί αντιδάνειο από την αγγλική λέξη trypophobia που συντέθηκε το 2005. Μολονότι αρκετοί άνθρωποι ομολογούν ότι πάσχουν από αυτή, ακόμα δεν αναγνωρίζεται επισήμως ως φοβία.

## Συμπτώματα
Το άτομο που πάσχει από τρυποφοβία βιώνει έντονα συμπτώματα κατά τη θέα τρυπών. Διευκρινίζεται στο σημείο αυτό ότι δεν πυροδοτούν τα συμπτώματα τρυποφοβίας όλες οι τρύπες, αλλά κυρίως οι φυσικά δημιουργημένες, μικρές, κυκλικές και πολύ κοντινά συγκεντρωμένες τρύπες που ενίοτε δεν είναι ξεκάθαρο το περιεχόμενό τους ή είναι κούφιες. 

Η τρυποφοβία προκαλείται από τρύπες που βρίσκονται στο δέρμα, στο ξύλο, στο χώμα, στην τροφή, στα φυτά, στα κοράλλια, στη μούχλα, σε ξεραμένα τσόφλια σπόρων, στην κηρήθρα, στο τυρί, στο σαπούνι,  αλλά ακόμα και σε φυσαλίδες και πληγές στο δέρμα. Η αντίδραση του τρυποφοβικού περιλαμβάνει έντονα και διαπεραστικά ρίγη, ανατριχίλα, τρέμουλο, φαγούρα, αηδία, εφίδρωση, κρίσεις πανικού, ταχυπαλμία, ναυτία ή αίσθηση ότι κάτι περπατάει πάνω στο δέρμα του. 

Από τις περιορισμένες μελέτες που έχουν γίνει πάνω στο θέμα, εξαιτίας της δυσπιστίας των επιστημόνων για την αυθεντικότητά του, έχει αναφερθεί βάσει μαρτυριών πασχόντων ότι η φοβία μπορεί να προκαλείται από μια υποσυνείδητη ανάμνηση των κινδύνων από τους οποίους έπρεπε να προφυλαχθεί ο προϊστορικός άνθρωπος, όπως επικίνδυνα ή δηλητηριώδη ζώα. Ουσιαστικά, η αβεβαιότητα, η αμηχανία, το άγχος και η ταραχή που δημιουργεί η θέα των τρυπών οφείλεται στην άγνοια του τι υπάρχει μέσα τους, κάτι που ανάγεται στο ανθρώπινο εξελικτικό ένστικτο της προστασίας και σε ένα αντανακλαστικό απομάκρυνσης από αυτές ούτως ώστε να αποφευχθεί πιθανός κίνδυνος. 

## Συχνότητα
Αν και ακόμα δεν είναι ευρέως αποδεκτή ως φοβία, πολλοί άνθρωποι δηλώνουν ότι πάσχουν από αυτή ή ότι, τουλάχιστον, νιώθουν άβολα στην όψη τρυπών, ενώ ψυχολόγοι θεωρούν ότι μερικοί άνθρωποι έχουν τρυποφοβικές τάσεις, δίχως να το συνειδητοποιούν. Μία άποψη υποστηρίζει ότι η τρυποφοβία υπήρχε στο μακρινό παρελθόν ως ένστικτο προστασίας από κάποιον επικείμενο κίνδυνο και, ενώ οι περισσότεροι άνθρωποι την έχουν πλέον αποβάλει καθώς περιττεύει στο σύγχρονο κόσμο, ορισμένοι ακόμα τη διαθέτουν ως αντανακλαστικό που δεν μπορούν να ελέγξουν. 

## Υποσημειώσεις


Κατηγορία:Φοβίες
131 (αριθμός)

Το **131** (εκατόν τριάντα ένα) είναι ο φυσικός αριθμός που βρίσκεται μετά από το 130 και πριν από το 132. Είναι ένας περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 131 συμβολίζεται ως **CXXXI** στο ρωμαϊκό σύστημα αρίθμησης και ως **ΡΛΑ΄** ή **ρλα΄** στο ελληνικό σύστημα αρίθμησης.

## Στα μαθηματικά
Το **131** είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο προηγούμενος πρώτος αριθμός είναι το 127 και ο επόμενος το 131.

* Ειδικότερα, το 131 είναι πρώτος τύπου Σοφί Ζερμαίν, δηλαδή και το διπλάσιό του συν 1 είναι επίσης πρώτος αριθμός. Επίσης, είναι πρώτος αριθμός Τσεν, αφού ο επόμενος περιττός αριθμός, ο 133, είναι ημιπρώτος.
* Επιπλέον, ο 131 είναι το άθροισμα τριών άλλων πρώτων αριθμών: 131 = 41 + 43 + 47
* Είναι επίσης κυκλικός πρώτος αριθμός καθώς η οποιαδήποτε μετάθεση των ψηφίων του (131, 113, 311) καταλήγει σε πρώτο αριθμό.

## Το 131 στην επιστήμη και τεχνολογία

* To ιώδιο-131 είναι ένα σημαντικό ραδιενεργό ισότοπο του ιωδίου.
* Το *[[Fiat 131 Mirafiori]]* ήταν ένα μεσαίο μοντέλο αυτοκινήτου
* Ο κωδικός STS-131 αφορά σε αποστολή του διαστημικού λεωφορείου *[[Διαστημικό Λεωφορείο Ντισκάβερι|Ντισκάβερι]]* της NASA στον Διεθνή Διαστημικό Σταθμό (ISS) το 2010.
* Το 131 είναι ο τηλεφωνικός αριθμός ιατρικής έκτακτης ανάγκης στη Χιλή.

## Παραπομπές


131
131
Λεπτόποδα Χίου

Τα **Λεπτόποδα** είναι μικρός οικισμός της Χίου στο Βόρειο Αιγαίο.

## Γενικά στοιχεία
Τα Λεπτόποδα είναι ένα από τα βορειότερα χωριά του νησιού, σε οδική απόσταση 55 περίπου χιλιομέτρων βορειοδυτικά από την πόλη της Χίου. Το μεσοσταθμικό υψόμετρο του χωριού είναι 260 μέτρα πάνω από την επιφάνεια της θάλασσας. Τα Λεπτόποδα είναι κτισμένα ανάμεσα στις βορειοανατολικές πλαγιές του βουνού Αμανή και στις βόρειες πλαγιές του ψηλότερου βουνού του νησιού, του Πεληναίου. Κοντινότεροι οικισμοί είναι τα χωριά Αγιάσματα (Κεράμου και Λεπτοπόδων, προς τα βόρεια και Κέραμος, προς τα νοτιοδυτικά.

Παρά την ύπαρξη από παλαιά και της κοινής μορφής ***Λεφτόποδα***, η ονομασία του χωριού ετυμολογείται από το **«Λεπτόπεδα»** = «λεπτά πεδία», δηλαδή μικρές και με ρηχό χώμα πεδιάδες.

Αρχιτεκτονικώς, τα σπίτια του χωριού είναι χτισμένα πολύ κοντά το ένα στο άλλο, ώστε να σχηματίζεται εξωτερικό τοίχος, όπως στα «χωριά-κάστρα» της νότιας Χίου (π.χ. Μεστά, Ελάτα). Τριγύρω και ψηλότερα από το χωριό το τοπίο σκουραίνει από ένα πυκνό πευκοδάσος. Οι πλαγιές στην περιοχή σκεπάζονται σε πολλά μέρη από σπάρτα, που κάθε Μάιο ανθίζουν και τις πλημμυρίζουν με έντονο κίτρινο χρώμα. Στην περιοχή του χωριού βρίσκεται η τοποθεσία «του Πατριάρχη», όπου σώζονται ερείπια από παλαιό κτίσμα, και ο «Παλιόπυργος», πιθανώς παλαιά σκήτη σύμφωνα και με την τοπική παράδοση.

## Διοικητικά στοιχεία
Αναφέρονται επίσημα, μετά την απελευθέρωση της Χίου, ως *Λεπτόποδες* το 1918 να ορίζονται έδρα της ομώνυμης νεοϊδρυθείσας κοινότητας.

## Πληθυσμός και οικονομία
Η εξέλιξη του πληθυσμού των Λεπτοπόδων στις επίσημες απογραφές φαίνεται στον πίνακα.

Ο ενοριακός ναός (η «χωριοεκκλησιά») των Λεπτοπόδων είναι αφιερωμένος στο Γενέσιο της Θεοτόκου και πανηγυρίζει στις 8 Σεπτεμβρίου. Υπάρχουν επίσης παλαιοί ναοί, όπως του Αγίου Πέτρου, της Μεσοπεντηκοστής, του Αγίου Ιωάννη του Χρυσοστόμου, του Προφήτη Ηλία, του Αγίου Νικολάου και του Αγίου Ισιδώρου. Το χωριό υπάγεται εκκλησιαστικώς στην αρχιερατική επιτροπεία Κουρουνίων της Ιεράς Μητροπόλεως Χίου, Ψαρών και Οινουσσών.

Ο ταχυδρομικός κωδικός των Λεπτοπόδων είναι 821 03.
## Εξωτερικοί σύνδεσμοι
* Σύντομη περιγραφή με εικόνα 
* Λεπτόποδα Χίος - Leptopoda Chios (από ψηλά) στο https://www.youtube.com/.

## Πηγές
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»). Τύποις Π. Δ. Σακελλαρίου, Αθήναι 1921, σελ. 638.
* Κώστα Χωρεάνθη: *Τουριστικός οδηγός της Χίου*, εκδ. «Χίος-ημερολόγιο», Χίος 1970, σελ. 85

## Παραπομπές


Λεπτοποδα
Κατηγορία:Δήμος Χίου